
Ministru kabineta sēdes protokollēmums

Noteikumu projekts "Eiropas Savienības kohēzijas politikas programmas 2021. – 2027. gadam 4.2.1. specifiskā atbalsta mērķa “Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp, veicinot noturību izglītošanā un mācībās attālinātā un tiešsaistes režīmā” 4.2.1.2. pasākuma “Izveidot asistīvo tehnoloģiju apmaiņas sistēmu izglītības iestādēm” īstenošanas noteikumi "

· 1. Pieņemt iesniegto noteikumu projektu.
· 2. Noteikt, ka Izglītības un zinātnes ministrija normatīvajos aktos noteiktajā kārtībā pieprasa no 74. resora "Gadskārtējā valsts budžeta izpildes procesā pārdalāmais finansējums" programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai" 4.2.1.2. pasākuma “Izveidot asistīvo tehnoloģiju  apmaiņas sistēmu izglītības iestādēm”  īstenošanai 2025. gadā līdz vienošanās noslēgšanai par projekta īstenošanu Valsts izglītības attīstības aģentūrai kā plānotajam finansējuma saņēmējam attiecināmo izmaksu segšanai nepieciešamo finansējumu līdz 150 000 euro apmērā.
· 3. Izglītības un zinātnes ministrijai nekavējoties informēt Ministru kabinetu, ja izmaksas, kas veiktas pirms projekta iesnieguma apstiprināšanas, varētu netikt vai netiek attiecinātas finansēšanai no Eiropas Reģionālās attīstības fonda, sagatavojot attiecīgu informatīvo ziņojumu, kurā norādīts detalizēts apraksts par radušos situāciju, neatbilstības rašanās cēloņiem, finansiālo ietekmi, un sniegt fiskāli neitrālu priekšlikumu/aprakstu situācijas risinājumam, lai turpinātu projekta īstenošanu. 
· 4. Valsts kancelejai sagatavot noteikumu projektu parakstīšanai. 

